section_heading: Informacije o albumu
paragraph_text: Nakon uspjeha albuma prvijenca Cher se vraća u studio te brzo snima njegovog nasljednika. Album se na top ljestvicama nalazio u isto vrijeme kao i zajednički album sa Sonnyem pod nazivom The Wondrous World of Sonny & Cher. Album slijedi istu formulu kao i prvi sa Sonnyem kao glavnim producentom obrada pjesama te autorom dvaju novih pjesama i Haroldom Battisteom kao aranžerom istih. Generalno gledano, album je po broju prodanih primjeraka bio manje uspješan nego njegov prethodnik ali je proizveo uspješnije hit singlice. Sadrži Cherin prvi top 10 singl pod nazivom "Bang Bang (My Baby Shot Me Down)" čiji je autor Sonny Bono. Sa spomenutom pjesmom se Cher definitivno utkala u Američku pop kulturu. Album također sadrži tri pjesme francuskog utjecaja, "A Young Girl" i "Our Day Will Come" te obradu Edith Piafine pjesme "Milord".